Postgrau en Dinamització Local Agroecològica - UAB Barcelona
Universitat Autònoma de Barcelona > Estudiar > Màsters i Postgraus > Màsters i postgraus propis > Agroalimentació > Postgrau en Dinamització Local Agroecològica
La industrialització de l'activitat agrària ha generat importants impactes ambientals i socials en tot el planeta. Aquests impactes s'expressen en el medi rural europeu en forma d’una profunda degradació dels recursos naturals, del paisatge i dels ecosistemes agraris tradicionals, així com en una pèrdua d'importància social i econòmica de l'activitat agrària, fet que comporta la crisi de reproducció social de les comunitats rurals europees. Les correccions introduïdes en les últimes dècades per part de les polítiques agràries i de desenvolupament rural, en la línia del post-productivisme i la multifuncionalitat de l'agricultura, no han aconseguit revertir aquestes tendències.
L'Agroecologia sorgeix a Llatinoamèrica com a punt de trobada entre formes de coneixement científic i tradicional camperol, en resposta als símptomes de crisi social i ecològica vinculats a l’evolució del sistema agroalimentari. Tot i que a Llatinoamèrica ja existeix una important experiència pràctica sobre el tema, l'adaptació de l'Agroecologia al context europeu s'ha realitzat principalment des d'abordatges teòrics.
Es distingeixen tres dimensions en l'Agroecologia: la dimensió ecològica-productiva, la dimensió socioeconòmica i cultural, i la dimensió sociopolítica. A Europa, les incipients experiències empíriques i la recerca aplicada s'han centrat principalment en dues d’aquestes dimensions: Per una banda, en els aspectes productius a escala de finca (dimensió ecològica-productiva); i, per una altra banda, en la caracterització de l'expansió de l'Agroecologia com moviment social (Dimensió sociopolítica de l'Agroecologia).
Tanmateix, la dimensió Socioeconòmica i Cultural de l'Agroecologia gairebé no ha estat desenvolupada, més enllà d'algunes aproximacions als processos de reestructuració rural (o desagrarització) i al creixent paper de l'activitat agrària com a promotora de la cohesió territorial i social en àrees periurbanes.
Aquesta dimensió (Sòcio-Econòmica i Cultural) inclou tots aquells aspectes relacionats amb la construcció de xarxes locals i alternatives d'alimentació; amb la recuperació de coneixement ecològic tradicional; amb l'accés als mitjans de producció (especialment terra, aigua, energia, recursos genètics i recursos financers); amb les polítiques agràries i de desenvolupament rural; amb el paper de l'activitat agrària a les àrees periurbanes de les grans regions metropolitanes; o amb la recuperació de l'autoestima rural i agrària en la construcció de contextos simbòlics favorables a l'Agroecologia.
La previsible pervivència de les problemàtiques rurals en el futur, i el paper cada cop més central de la sostenibilitat social i ecològica en la planificació territorial i les polítiques públiques per al medi rural, evidencien la importància de programes formatius com el de la present proposta. Per la seva banda, la creixent importància de l'agricultura ecològica i les propostes del Desenvolupament Rural Agroecològic en el proper període d'implementació de la Política Agrària Comú de la UE (2014-2020), justifiquen la necessitat de formar professionals capaços d'implementar aquest enfocament en les polítiques territorials de les àrees urbanes i periurbanes; així com en les polítiques de Desenvolupament Rural.
- Dotar els participants d'una àmplia base (tant teòrica com pràctica) sobre l'agroecologia en general i les seves aplicacions en territoris rurals, periurbans i urbans de societats contemporànies,.
- Conèixer la realitat de la Dinamització Local Agroecològica a Catalunya i a l'Estat Espanyol: des de la seva història fins als reptes de futur passant per la seva configuració actual.
- Analitzar la planificació, el desenvolupament i la gestió de projectes de Dinamització Local Agroecològica en tots els seus àmbits: política, estratègica i organitzativa.
- Donar eines als participants per emprendre iniciatives de Dinamització Local Agroecològica.
- Conèixer les polítiques públiques, els sectors emergents i les formes d'afrontar els reptes de futur del sector (finançament, formes de creixement, innovació, participació, etc.) a partir de casos reals.
- Preparar els participants per a l'elaboració d’estudis i investigacions sobre el medi rural i periurbà.
- Tenir un títol universitari d'un mínim de 180 ECTS, o equivalent.
- En casos justificats, es pot permetre l'accés d'estudiants no titulats amb demostrada experiència professional i en cas de superar el programa rebran un certificat d'assistència.
- Tècnics de l'administració local rural i periurbana, relacionats principalment amb l'àmbit de l'ocupació, de la planificació territorial, del medi ambient, de l'agricultura i ramaderia, de l'alimentació, etc.
- Tècnics de l'administració agrària d'àmbit supra-local, autonòmics o estatals, relacionats amb l'agricultura i ramaderia, el Desenvolupament Rural o els Espais Naturals Protegits.
- Tècnics d'assessoria privada per al Desenvolupament Rural Sostenible.
- Emprenedors interessats en l'Economia Social relacionada amb l'Agricultura Ecològica i el Medi Rural sostenible.
- Investigadors en Agroecologia i en Desenvolupament Rural sostenible.
- Treballadors d'entitats de la societat civil relacionades amb l'Agroecologia i el Desenvolupament Rural Sostenible.
Telèfon: 935813100
Correu electrònic: JosepLluis.Espluga@uab.cat
Codi de l'estudi: 3258/5
Lloc: Escola de Polítiques Socials i Urbanes IGOP-UAB Passeig d'Urrutia, 17 08042 Barcelona
Dates: del 11/01/2019 al 15/07/2019
Diploma de postgrau en Dinamització Local Agroecològica